اعلنت فاطمة الزهراء المنصوري رئيسة المجلس الوطني لحزب الاصالة والمعاصرة في تدوينة لها على صفحتها على الفايسبوك دعمها لعبد اللطيف وهبي في سباقه لمنصب الامين العام ايام قبل المؤتمر الرابع. وبررت المنصوري هاد الاختيار “انا درت اختيار بقناعة. ختاريت نصوت على وهبي لكفاءتو ولنزاهتو وبشجاعتو. بلادنا محتاجة لرجال ونساء سياسيين عندهم الشجاعة باش يدينو شي حقائق ويفكرو فالحلول. بغيت بلادي تربح” المنصوري قالت ان حزبها كيعيش “لاول مرة تمرين ديموقراطي زوين. 5 المرشحين كيتنافسو باش يقنعو مناضلينا ببرامجهم” وعبرات رئيسة المجلس الوطني على استغرابها من شي وحدين كيقولو ديموقراطيين اللي ما قدروش يقبلو بها. دارو محاولات باش يتأجل المؤتمر. دابا كاع مناورات التأجيل وكاع التهديدات والتنوعير. كلشي هاد الشي فشل. هاد الشي مثير للشفقة. دابا كنقول باللي المؤتمر غادي يتعقد وباللي الديموقراطية غادية تمارس وباللي بام 2020 غادي يفتح عهد جديد واخا هاد الشي ما غاديش يعجب شي وحدين عندهم ديكالاج مع مغرب اليوم. 
المنصوري: بقناعة ختاريت نصوت على وهبي لشجاعتو ونزاهتو وكفاءتو واول مرة كنعيشو تمرين ديموقراطي فالبام